Zulya Kamalova

Zulya Kamalova, jaiotzez Zulfia (Zulia) Nazipovna Kamalova, (, ; Sarapul, 1969ko abuztuaren 8a – 2024ko irailaren 18a) tartaro jatorriko australiar abeslaria izan zen.

 Bizitza 
Kamalova Sarapulen jaio zen, tartaro jatorriko familian, eta Tatarstanen hazi zen. 9 urterekin hasi zen musika egiten. 1991n, Permeko Estatu Unibertsitatean ikasten ari zela, truke-programa batean parte hartu zuen eta Ameriketako Estatu Batuetara joan zen. Han Andrew Tanner australiar musikaria ezagutu zuen. Geroago berarekin ezkondi zen eta Australiara joan zen bizitzera, Tasmaniako Hobart hirira.

Australiara iritsi eta urte gutxira, lehen diskoa grabatu zuen, errusierazko, frantsesezko, erromanierazko, portugesezko, gaztelaniazko eta ingelesezko abestiak biltzen zituena.

The Children of the Underground taldea sortu zuen eta Melbournen kokatutako Unstable Ape Records diskoetxe independentearekin kontratua sinatu zuen 2004an. Musika tartaro eta errusiarraren interpretazioengatik egin zen ezaguna. Musika tartaro tradizionala beste folk musikarekin edo jazzarekin uztartu zuen sarritan.

Australiako Grabaketa Industria Elkartearen saria irabazi zuen 2007an kaleratutako 3 Nights diskoarengatik.

2006an alaba bat izan zuen, Zifa.

2024ko irailaren 18an hil zen minbiziak jota, 55 urte zituela.

 Diskografia 

 1997: Journey of Voice
 1999: Aloukie
 2002: Elusive
 2005: The Waltz of Emptiness
 2007: 3 Nights
 2010: Tales of Subliming
 2014: Kosmostan
 2015: On Love and Science
 2019: Six Days Loving

 Erreferentziak 

 Kanpo estekak 


Kategoria:Udmurtiarrak
Kategoria:Errusiako tartariarrak
Kategoria:Errusiako abeslariak
Kategoria:Australiako folk abeslariak
Kategoria:Emakume abeslariak
Kategoria:1990eko hamarkadako abeslariak
Kategoria:2000ko hamarkadako abeslariak
Kategoria:2010eko hamarkadako abeslariak
Kategoria:Emigranteak
Kategoria:Minbiziak hildakoak